google/wiki40b huggingface dataset:
Øystein Meier Johannessen

Aksjoner og medieoppmerksomhet

Johannesen har flere ganger gjort seg bemerket i lokale og riksdekkende medier gjennom sine politiske saker og aksjonsformer.

Fingert drap

5. september 1985, fire dager før Stortingsvalget 1985, arrangerte han og tre medhjelpere et fingert drap på Kirkeveien utenfor Majorstuen kirke i Majorstua i Oslo. Som en uskyldig fotgjenger, ble han tilsynelatende skutt ned på åpen gate, og slept inn i en bil som forsvant i rasende fart.
Begrunnelsen var å skape blest om seg selv som partileder og sitt nystiftede parti. Ifølge Johannesen hadde Samfunnspartiet blitt avspist med 30 sekunders presentasjon i Valgrevyen på NRK.
I januar 1987 ble han dømt til 45 dagers fengsel for dette, mens de øvrige medhjelperne fikk betingede fengselsstraffer fra 45 til 120 dager. Han ble senere benådet på grunn av lang soningskø og sakens alder.

Terra-skandalen

Våren 2007 tok Johannessen ordet under et kommunestyremøte i Hemnes. Han advarte mot investeringer i amerikanske kredittobligasjoner, etter at kommunen hadde tatt et initiativ for å endre sine investeringer. Kommunens investeringer ble flyttet over til verdipapirer utstedt av Citibank (et datterselskap av Citigroup), som hadde mye større risiko enn de tidligere investeringene.
Han var tre ganger på talerstolen under møtet og skrev senere innlegg i Rana Blad hvor han advarte og påpekte det han mente var innlysende risikofaktorer. Hemnes kommune ble senere involvert i Terra-skandalen som følge av disse investeringene.

NRK-bomben

Ved 18.30-tiden 5. desember 2005 ble en varebil plassert utenfor NRKs kontorer på Marienlyst i Oslo. Bilen var påmalt en arabisk innskrift med hvite tegn på et sort banner, som i norsk oversettelse lydet: «Gud er stor! Hellig krig går videre helt til jødene er ute av Palestina. Av jord er du kommet og til jord skal du bli».
Bilen ble undersøkt av bombeeksperter. I forsetet var det en svart boks, som politiet fryktet kunne inneholde sprengstoff. Det viste seg å være en spøk. Neste dag sa Johannesen til Dagbladet: «Vi er et anarkistisk parti med fokus på Nord-Norge. Vi sympatiserer med palestinerne og mener Israel slipper for lett unna. Dessuten mener vi at små partier ikke får sjansen til å slippe til i valgkampen».
Johannessen ble dømt til 30 dagers ubetinget fengsel for opptrinnet.

Trusler

I forkant av kommunevalget 2011 ble Johannessen beskyldt av en meddebattant i Rana Blads debattfelt (Origo) for å ha kommet med trusler av en så alvorlig grad at vedkommende kunngjorde at han trakk seg fra videre deltagelse i avisens nettdebatter. Johannessen avfeide beskyldningene som spøkefulle og flåsete.

Fleinsopp

Høsten 2013 sto Johannessen fram i Rana Blad og bekreftet at det var han som var siktet for plukking av psykedelisk fleinsopp på Bjerka. Dette hadde han gjort for å sette fokus på det han mente var en tullete kategorisering av soppen som narkotika. Vinteren 2015 medførte dette at han ble satt nederst på partiets liste til Kommunevalget 2015 i Hemnes.
Forus

Forus er et område og gårdsnavn i Sandnes og Stavanger. Forus var opprinnelig bare navnet på en mindre, østre del av området, men i hundreåret etter tørrleggingen av Stokkavatnet sørvest for Forus, har navnet blitt tatt i bruk stadig lengre vestover mot Sola og sørover mot Sandnes. I nyere tid har navnet også blitt tatt i bruk for et område på Røyneberg i Sola, som en følge av at Forus flyplass strakk seg dit.
Området utgjør sørligste del Stavanger kommune, og grenser i sør mot Stokka og Lura i Sandnes, i nord/vest mot Jåttå, Godeset og Gausel, i vest mot Røyneberg og Skadberg i Sola og i øst mot Gandsfjorden. På Forus finnes en større del av Forus Næringspark i vest, avgrenset av E39. Øst for denne fortsetter mindre tett næringsbebyggelse, og riksvei 44 og Jærbanen passerer området. Forus hadde tidligere stoppested langs jernbanen.
Termosierra kraftverk

Termosierra kraftverk er et kombinert oljekraftverk og gasskraftverk i region Antioquia i Colombia. Det har en installert produksjonskapasitet på 495 MW fordelt på 2+1 kokere / turbiner. Anlegget ble utbygd i 1998–2002. Brenselstypen er naturgass og olje. Det er landets nest største fossile kraftverk.
Carlo de Dominicis

Carlo de Dominicis (født 26. februar 1696 i Roma, død 2. oktober 1758 i Roma) var en italiensk arkitekt i seinbarokken.

Biografi

De Dominicis arbeidet til å begynne med under arkitekten Filippo Raguzzini og tillegnet seg et  borrominisk formspråk, som sees på blant annet fasaden til kirken Santi Celso e Giuliano (1733). På fasaden arbeidet de Dominicis med konvekse og konkave former og brutte pediment.
Ved Piazza Colonna renoverte de Dominicis kirken Santi Bartolomeo e Alessandro dei Bergamaschi og laget blant annet fasadens kroneformede kurvelinje pediment. I det nordlige Trastevere oppførte han i 1740 kirken Sant'Eligio dei Sellai (revet 1902) med en uvanlig kuppel med spontak.
I kirken Sant'Agata dei Goti har de Dominicis utført kardinal Carlo Bichis (1638–1718) gravmonument.
De Dominicis tilskrives også fasaden til den romanske nasjonens kirke, San Salvatore delle Coppelle.
Rugby union under Stillehavslekene 1991

Rugby union under Stillehavslekene  1991. Rugby union var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var åttende gangen som rugby union var med på programmet under stillehavslekene. Det var kun en turnering for menn.
Mesotopus tarandus

Utseende

En stor (hannen 60-87 millimeter), kraftig, svært blankt svart hjortebille. Hannens kjever er ikke svært lange, men krumme og kraftige, på undersiden med en stripe av oransje bestøvning. Disse billen er påfallende blanke (som blankpussede sko). Hannen har et to-grenet framspring i pannen på hver side av dette en liten, butt tann, for øvrig er hodet ganske flatt. Pronotum er avrundet med litt utstående bakhjørner. Dekkvingene er noe hvelvede og rundede, blanke uten synlig punktering. På beina har forkanten av for-lårene og bakkanten av midt-lårene striper av korte, oransje hår. Leggene har skarpe tenner på utsiden. Hunnen har få spesielle kjennetegn og kjennes lettest på størrelsen: påfallende større enn andre afrikanske hjortebille-hunner.

Levevis

Larvene utvikler seg i råtne trestammer.

Utbredelse

Arten finnes over mye av Vest- og Sentral-Afrika, i tropiske, fuktige områder. Østligst er den funnet i Uganda, vestligst i Guinea, sørligst i den Den demokratiske republikken Kongo.
Ceheng

Ceheng (kinesisk: 册亨县; pinyin: Cèhēng Xiàn) er et fylke i det autonome prefekturet Qianxinan i provinsen Guizhou i Folkerepublikken Kina.
Befolkningen var på 205 289 innbyggere i 1999.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Arnbergska priset

Arnbergska priset er en forskningspris som deles ut av Kungliga Vetenskapsakademien i Sverige som belønning for godt arbeid i de tekniske, økonomiske eller statistiske vitenskapene.
Ectatomminae

Utseende

Små til middelsstore, slanke, vanligvis brunlige maur. Artene i slekten Typhlomyrma er blinde, langstrakte, kortbeinte, vanligvis gule maur, de andre slektene har velutviklede fasettøyne, er mørkere på farge og har bein av normal lengde. Kjevene (mandiblene) er vanligvis nokså lange og nedbøyde i den fremre delen. Petiolus består av ett ledd som ofte er ganske høyt, med en pukkel eller pigg på oversiden, spesielt hos Ectatomma.

Levevis

Utseendet til Typhlomyrmex-artene tyder sterkt på at de har et underjordisk levesett.
Arbeidere av slekten Rhytidoponera furasjerer enkeltvis. De er generalister som angriper andre maur, termitter, ulike larver og andre småkryp, og som også gjerne samler frø med elaiosomer, som maurene gnager av. Siden maurene gjerne transporterer frøene noen avstand før de gnager av elaiosomene og kvitter seg med dem, får plantene transportert frøene sine.

Utbredelse

De er utbredt i Sør- og Mellom-Amerika, det sørlige Nord-Amerika, i Sørøst-Asia og på en del øyer i Stillehavet.
Lagunón

Transport

Ruta 5 Brig. General Fructuoso Rivera forbinder Lagunón med Rivera og andre departementer.
Ernst Günther (diplomat)

Bakgrunn

Ernst Günther var sønn av Claës Efr. Günter og hans hustru Hilda neé Grewesmühl. Han tok studenteksamen i 1870, tok hovrättsexamen 13. september 1875 ved Uppsala universitet
Han ble auskultant i Svea hovrätt den 28. september samme år og extra ordinarie notarie der den 1. oktober samme år. Han ble tilforordnet sekretær i kommerskollegium i 1886, ordinarie i 1891, ble tilforordnet kommerseråd i 1893, ordinarie i 1897 og byråsekretær der 1897-1904, overdirektør og sjef for Patent- och registreringsverket 1904-05.

Diplomat

Han var envoyé i Kristiania 1905-08 samt i København 1908-18. 
Det var i samband med oppløsningen av unionen mellom Sverige og Norge som Günther ble utnevnt til den nye posten som svensk sendebud i daværende Kristiania. Den svenske regjeringen under liberaleren Karl Staaf var ved denne spente anledningh opptatt av å raskt etablere gode forbindelser med Norge, og valgte en liberal med kjent fredsvennlig profil. Under tiden i Norge døde kong Oscar II, og ifølge Günther, torde det (som kan skrev i sine memoarer) «vara enastående i historien, att ett folk, som avsatt sin konung, ådagalägger så mycken känsla av sympati och tillgivenhet för samme konung, som det norska folket gjorde vid kung Oscars död.»
Ernst Günther meglet ved en rekke anledninger, fremfor alt i perioden 1905 til 1908 i vanskelige svenske arbeidskonflikter.
Ernst Günther utgav to memoarverker fra diplomattiden i Kristiania og København (begge i 1923).
Günther ble ridder av Vasaorden i 1890. Han var i sitt andre ekteskap gift med Georgina Boltenhagen (død 1908). Han hadde i sitt förste ekteskap ett barn, og i det andre fem barn, blant disse Christian Günther og Annie Löfstedt.
Terence

Etymologi

Terence er en engelsk form av det romerske navnet Terentius, som har ukjent betydning. Terence har i Irland også vært brukt som en engelsk form av irsk-gæliske Toirdhealbhach, «opphavsmann», dannet av toirdhealbh, «spørrende».
Produktivitetskommisjonen

Produktivitetskommisjonen er et norsk statlig organ opprettet av Erna Solbergs regjering i februar 2014.
Produktivitetskommisjonen skal kartlegge årsakene til svak produktivitetsvekst og fremme konkrete forslag som kan styrke produktivitet og vekstevne i Norges økonomi.
Kommisjonens første funn ble publisert i februar 2015.
Kim Grant

Landslaget

Kim Grant spilte 7 landskamper for Ghanas herrelandslag.
Tsar

Tsar (russisk: царь, bulgarsk, serbisk og ukrainsk: цар; gammelkirkeslavisk: ц︢рь) (femininum: tsaritsa eller tsarina– russisk: царица) er en tittel brukt for å betegne enkelte herskere. Den første som brukte tittelen var Simeon I av Bulgaria.  
For å oppnå tittelen, måtte tsaren få medhold fra en annen keiser eller fra høyeste geistlige hold, paven. Til tider kan tittelen bli brukt til å betegne andre, ikke-kristne herskere. I Tsar-Russland og Bulgaria ble betydningen av det kristne aspektet med tilknytning til stillingen som tsar mer eller mindre utvisket med tiden, og rundt det 19. århundre var tittelen mer eller mindre på lik linje kongetittelen. Tittelen forbindes mest med Russland.

Ordets opprinnelse

I den europeiske middelalderen betydde tittelen rett og slett «keiser»; tsar tilsvarer det tyske Kaiser («keiser»). Uttalen av dette ordet tilsvarer den klassisklatinske uttalen av Caesar. Vel å merke er ordet «tsar» en forkortet form av «tsesar» (bulgarsk: cěsar' ). Herskeren av det første riket som tok i bruk tittelen, Bulgaria, kan sies å ha tatt tittelen for å få samme rang som en romersk keiser.

Bulgaria

I Bulgaria ble tittelen «tsar» først tatt i bruk av Simeon I etter seieren over Det bysantinske rike i år 913. Tittelen ble brukt av alle av Simeon Is etterfølgere helt frem til Bulgaria kom under osmansk styre i 1396. Da landet ble fritt igjen fra osmanene i 1878, tok den første monarken, Alexander I i bruk tittelen knaiz. Men da full uavhengighet ble offisielt kunngjort av hans etterfølger Ferdinand i 1908, ble tittelen skiftet tilbake til tsar. Ferdinand selv og senere hans etterfølger Boris III brukte tittelen frem til Bulgaria ble republikk i 1946.

Serbia

Også i Serbia var tittelen tsar brukt, men kun av to monarker: Stefan Uroš IV Dušan og Stefan Uroš V. Tidligere serbiske monarker hadde brukt tittelen Kralj (Краљ, «konge») siden 1077, en tittel som ble gitt av paven under en tidlig union med den vestlige kirken. I 1345 begynte Stefan Uroš IV Dušan å kalle seg selv «Keiser av serbere og grekere», og ble kronet til denne tittelen i Skopje i påsken (16. april) 1346 av den nyopprettede serbiske patriarken, sammen med den bulgarske patriarken og den autokefaliske erkebiskopen av Ohrid. Samtidig fikk han sin kone, Helena av Bulgaria kronet keiserinne og gav sin sønn kongemakt. Da  Dušan døde i 1355, ble sønnen, Stefan Uroš V den neste «keiseren av serbere og grekere».

Russland

I Russland var tittelen brukt av herskerne av det keiserlige Russland fra 1546 til 1917. Den ble først tatt av Ivan IV som symbol for en endring i det russiske monarkiet. I 1721 tok Peter den Store tittelen imperator, som kom til å bli brukt vekslende med tittelen tsar. Den siste tsar var Nikolaj II, som abdiserte under februarrevolusjonen. Til tross for abdikasjonen, ble han og hans familie henrettet av bolsjevikene den 17. juli 1918.
Les pêcheurs de perles

Les pêcheurs de perles (Perlefiskerne) er en opera i tre akter av Georges Bizet til en libretto av Eugène Cormon og Michel Carré. Den ble uroppført den 30. september 1863 på Théâtre Lyrique du Châtelet i Paris. Verket er Bizets mest kjente opera nest etter Carmen og er bemerkelsesverdig for sin farverike og eksotiske orkestrering. I verket finnes to av operakunstens store arier: «Je crois entendre encore» og duetten «Au fond du temple saint».

Synopsis

Handlingen foregår på Ceylon. De lokale fiskere velger Zurga som leder. Nadir vender tilbake til landsbyen, og han og Zurga husker hvordan deres vennskap en gang var truet da de begge forelsket seg i en ukjent prestinne. De sverger evig vennskap. Prestinnen Leila kommer for å be for fiskernes sikkerhet, og Nadir gjenkenner henne som den kvinne han og Zurga var forelsket i. Om natten går han til henne, og de uttrykker sin kjærlighet til hverandre, men blir oppdaget av ypperstepresten Nourabad. Da hun har brutt sit løfte om kyskhet, dømmes hun sammen med Nadir til døden. Zurga oppdager at Leila tidligere har reddet hans liv og setter ild på landsbyen for å gi de to elskende mulighet til å unnslippe. Zurga blir drept på ordre fra ypperstepresten når han oppdager det.
Panchito Pistoles

Panchito Pistoles er en fiktiv figur introdusert i Disney-tegnefilmen Donald møter nye venner i 1945. Han ble første gang introdusert i Barks'/Rosas Andeby-univers i Don Rosa historien "De tre Caballeros rir igjen" (2000).
Foruten Panchito består trioen av José Carioca og Donald Duck.
Lou Macari

Spillerkarrieren

Han var med på å rykke ned til 2. divisjon i 1974, og var sterkt delaktig i det umiddelbare opprykket året etter. I 1976 var han på laget som tapte FA-cupfinalen mot Southampton og året etter var han med til Wembley igjen, denne gangen for å vinne. Det var Macaris skudd som traff Jimmy Greenhoff i magen og gikk i mål under FA-cupfinalen i 1977 mot Liverpool, slik at United vant 2-1.
Macari utgjorde en del av Manchester Uniteds fryktede angrepsrekke på slutten av 1970-tallet sammen med nevnte Greenhoff og vingene Gordon Hill og Steve Coppell. Han spilte totalt 404 kamper og scoret 97 mål for Manchester United. Han spilte 24 landskamper for Skottland, blant annet under VM i fotball 1978.

Managerkarrieren

Etter at han gikk fra Manchester United i 1984 har han vært manager i en rekke klubber med vekslende hell. Først som spillende manager for Swindon fra 1984 til 1986. Hans største bedrifter innen manager-yrket kom da han førte Swindon til to opprykk på rad i 1986 og 1987. Senere skulle han også føre Stoke opp en divisjon i 1993. Han har også vært manager for West Ham, Birmingham, Celtic og Huddersfield.

Fjernsynskommentator

For tiden bor Macari i Stoke-on-Trent og jobber som kommentator for Manchester Uniteds egen fjernsynskanal, MUTV, i tillegg til en jobb som ekspertkommentator for Sky Sports. Han er også eier av fish and chips-kiosken Lou Macari Chip Shop i Chester Road bare et par hundre meter fra Old Trafford.

Annet

Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Macari ble stemt fram som tidenes beste manager på Swindon Town.
Lontalius eltus

Utseende

En liten dagsommerfugl. Vingenes ytterkanter er litt uregelmessige. Oversiden er ensfarget brun, undersiden lyst gråspraglete.

Levevis

Lite synes å være kjent om biologien til denne arten men larvene er sannsynligvis rovdyr som lever av nebbmunner.

Utbredelse

Slekten er utbredt i Filippinene og på Borneo.
Friedrichswerder

Friedrichswerder er en historisk bykommune og idag et strøk i Berlin, vest for Spreekanalen i ortsteil Mitte. I strøket finnes bl.a. Kommandandantenhaus som danner opptakten til Unter den Linden, Friedrichswerdersche Kirche og Auswärtiges Amt.
Friedrichswerder fikk status som bykommune i 1662 i forbindelse med den første utvidelse av Cölln mot vest, og ble i 1668 tatt med i Festung Berlin. Den prøyssiske kong Fredrik 1. vedtok 18. januar 1709 sammenslåingen av bykommunene Berlin, Cölln, Friedrichswerder, Dorotheenstadt og Friedrichstadt til Kongelig hoved- og residensby Berlin (Königlichen Haupt- und Residenzstadt Berlin).
Betegnelsen Werder (øy) kommer av at den nyanlagte byen hovedsakelig var avgrenset av Spreekanalen og festningsgraver.
Anice Badri

Landslaget

Han ble tatt ut i Tunisias tropp til VM i fotball 2018 i Russland.
Louis-Charles Mahé de La Bourdonnais

Bakgrunn

La Bourdonnais ble født på den franske øya Réunion i Det indiske hav i 1795. Han lærte sjakk i 1814 og begynte å ta spillet seriøst i 1818, da han spilte jevnlig på Café de la Régence i Paris. Han tok timer hos Jacques François Mouret, hans første sjakklærer og i løpet av to år ble han en av de beste spillerne som besøkte kafeen.
La Bourdonnais ble tvunget til å leve av å spille sjakk etter han tapte sin formue i dårlige investeringer.

Uoffisiell verdensmester

La Bourdonnais beseiret sin sjakklærer Alexandre Deschapelles i 1821, og fra da av og fram til sin død i 1840, ble Bourdonnais regnet som uoffisiell verdensmester i sjakk (det var ingen offisiell tittel på den tiden). Den mest kjente kampserien, og som i datiden ble ansett som et verdensmesterskap, var mot Alexander McDonnell i 1834.

Død

Han døde uten midler i London i 1840, etter å ha solgt unna alle sine eiendeler, inkludert klærne, for å dekke gjeld. George Walker ordnet så han ble begravet bare et stenkast unna rivalen Alexander McDonnell i Londons Kensal Green kirkegård.
Han var sønnesønn av Bertrand-François Mahé de La Bourdonnais.
Det fjerne østen

Det fjerne østen brukes om landene i Øst-Asia. Betegnelsen ble ofte brukt i forbindelse med Det britiske imperiet, som en fellesbetegnelse for landene øst for Britisk India. Før første verdenskrig ble Det nære østen brukt om landene nær Det osmanske rike, Midtøsten til nordvestlige Sør-Asia og Sentral-Asia, og Det fjerne østen for land langs den vestlige delen av Stillehavet og den østlige delen av Indiahavet. Mange europeiske språk har lignende betegnelser, slik som Far East (engelsk), Extrême-Orient (fransk), Extremo Oriente (spansk), Ferner Osten (tysk), Estremo oriente (italiensk) og Verre Oosten (nederlandsk). "Fjerne Østen" brukes også ofte som en betegnelse på Russlands Stillehavskyst.
I orientalistisk sammenheng bidrar betegnelsen til å mane frem både kulturelle og geografiske skiller. Det fjerne østen henviser aldri, for eksempel, til landene Australia og New Zealand, som er mer vestlige kulturelt sett, selv om disse ligger enda lenger øst for Europa enn andre deler av Øst-Asia.
Sur (Oman)

Historie

Allerede på 500-tallet var Sur et etablert senter for handel med Øst-Afrika. På 1500-tallet var det portugiserne som hadde kontroll over byen, men den omanske imamen Nasir ibn Murshid klarte å frigjøre byen fra portugisisk styre. Byen hadde deretter en økonomisk fremgang, blant gjennom handel med India og Øst-Afrika. Dette fortsatte frem til midten av 1800-tallet, da britene innførte forbud mot slavehandel. Byen ble ytterligere svekket av åpningen av Suezkanalen, som medførte at byens handel med India opphørte.

Skipsbygging

Sur er en av de mer kjente byene i Persiabukta når det gjelder bygging av trebåter og treskip. Byens historiske beliggenhet gir den en mulighet til å overvåke Omanbukta og Det indiske hav. Mange skip har blitt bygget i denne byen, slik som sambuk og ghanjah. De seilte tidligere så langt som til Kina, India, Zanzibar, Irak og mange andre land. Disse fartøyene ble også brukt til perlefisking. Byen har beholdt sitt rykte som en viktig by for bygging av dhow frem til den dag i dag.

Klima

Sur har et varmt ørkenklima med veldig lite nedbør og høye temperaturer. Siden det er en kystby blir nattemperaturen aldri veldig lav. Sur har ingen tydelig regnsesong, men mars pleier å være den våteste måneden og september den tørreste. Sur blir fra tid til annen rammet av sykloner. I 2007 herjet syklonen Gonu byen, og i 2010 ble Sur rammet av syklonen Phet.
Tøyen hovedgård

Historie

Tøyen gård var opprinnelig klostergods under Nonneseter kloster. 
I 1620 bygslet Jens Bjelke, Norges kansler, Tøyen gård. I 1640 fikk Jens Bjelke kjøpe Tøyen som da fikk status som adelig setegård. Jens Bjelkes gate går i dag på forsiden av gården.
Magistratpresident Johan Lausen Bull solgte gården til kong Frederik VI i 1812, hvorpå kongen ga gården til Universitetet i Christiania. 
I 1814 startet arbeidet med Botanisk hage.
Sonora (Ohio)

Historie

Sonora ble opprettet l 1852. Et postkontor kalt Sonora ble etablert i 1855, og var i drift til 1988.
Skredlitunnelen

Om prosjektet

Utbyggingen er utført av Risa AS med Statens vegvesen som byggherre. Kontraktssummen var på 59 millioner (ekskl. mva.).
Ginger Rogers

Bakgrunn

Ginger Rogers ble oppdratt av alenemoren Lela, en måtelig fremgangsrik dreiebokforfatterinne. Hun ble født i Independence i Missouri og oppdratt i Kansas City, til familien flyttet til Fort Worth i Texas da hun var ni år gammel. Moren sørget for at hun begynte med sang- og danseundervisning allerede som barn.

Karriere

16 år gammel vant hun en charlestonkonkurranse og begynte å opptre på revyscener, til å begynne med sammen med sin første mann, Jack Pepper, og senere på egen hånd. Begynnelsen av karrieren var innen vaudeville. 
Gjennombruddet kom da hun spilte hovedrollen i Broadway-musikalen Girl Crazy (1930). I Hollywood gjorde Rogers seg bemerket med biroller filmmusikalene 42. gate og Golddiggers of 1933 (begge fra 1933). Hun spilte i totalt ti filmer med Fred Astaire, inkludert musikalkomediene Top Hat (1935) og Swing Time (1936).
Rogers vant en Oscar for beste kvinnelige hovedrolle for rollen som Katherine «Kitty» Foyle i dramafilmen Kitty Foyle, ung moderne dame (1940). Hun ble nominert til Golden Globe for rolletolkningen sin i komedien Apestreker (1952). Rogers har fått en stjerne på Hollywood Walk of Fame. I 1999 ble hun kåret til tidenes 14. største kvinnelige filmlegende av Det amerikanske filminstituttet.
I sitt andre av fem ekteskap var Ginger Rogers gift med skuespilleren Lew Ayres og i sitt fjerde med den franske skuespilleren Jacques Bergerac. Alle hennes ekteskap endte i skilsmisse; hun fikk ingen barn. 
Rogers var medlem av Christian Science og engasjerte seg for Det republikanske parti.